Bilag til ansøgning om § 16a miljøgodkendelse udarbejdet af:

**Carsten Aarup**

Miljørådgiver / strategisk rådgiver │ Cand.agro.

Tlf. 9635 1192

caa@agrinord.dk

For: Haverslevvej 120, 9520 Skørping

Projektbeskrivelse og Miljøkonsekvensrapport

**Tina Madsen**

Fagligleder Miljø – mink og svin

Tlf. 9635 1194

[tim@agrinord.dk](mailto:tim@agrinord.dk)

# **Datablad**

|  |  |  |
| --- | --- | --- |
|  | | |
| Kommune |  |  |
| Andre husdyrbrug drevet af ansøger |  |  |
| Ansøgningsskema i husdyrgodkendelse.dk |  | Skema nr. 239.813 |
|  |  |  |
| Ansøgning indsendt første gang |  | 10/9 2023 |

# Forord

På husdyrbruget ønskes der miljøgodkendelse til det eksisterende anlæg efter stipladsmodellen. Husdyrbruget er ikke et IE-brug, men ammoniakemissionen overstiger 3.500 kg NH3-N.   
Miljøgodkendelse til husdyrbruget skal derfor søges og meddeles efter lovens § 16a stk. 1.

Det er første gang der søges om godkendelse efter ny stipladsmodel, og derfor skal eksisterende forhold og evt. ændringer eller udvidelser på husdyrbruget vurderes samlet.

Oplysningerne i denne miljøkonsekvensrapport supplerer oplysningerne i det digitale ansøgningssystem husdyrgodkendelse.dk i henhold til oplysningskravet beskrevet i husdyrgodkendelsesbekendtgørelsens bilag 1.

Miljøkonsekvensrapporten påviser, beskriver og vurderer det ansøgte projekts forventede væsentlige og eventuelle kumulative indvirkninger på miljøet. Rapporten beskriver desuden de foranstaltninger som ansøger har truffet for at undgå, forebygge eller begrænse og om muligt neutralisere forventede væsentlige skadelige indvirkninger på miljøet. Beskrivelsen indeholder følgende emner jf. husdyrgodkendelsesbekendtgørelsens §4 stk. 8.

*§ 4, Stk. 8. Miljøkonsekvensrapporten, herunder de oplysninger, som ansøger skal give efter bilag 1, pkt. E og F, skal på en passende måde påvise, beskrive og vurdere det ansøgtes væsentlige direkte og indirekte virkninger i forhold til*

*1) befolkningen og menneskers sundhed,*

*2) biologisk mangfoldighed med særlig vægt på kategori 1- og 2-natur samt bilag IV-arter,*

*3) jordarealer, jordbund, vand, luft og klima,*

*4) materielle goder, kulturarv og landskabet,*

*5) samspillet mellem to, flere eller alle faktorer efter nr. 1-4 og*

*6) sårbarhed i forhold til risici for større ulykker eller katastrofer som følge af faktorerne efter nr. 1-5.*

Miljøkonsekvensrapporten beskriver og vurderer det ansøgtes forventede væsentlige indvirkninger på miljøet. Der er beskrevet de emner, som er fundet relevante for påvirkningerne fra det pågældende husdyrbrug. Rapporten beskriver også de virkemidler og driftsmæssige forhold, som ansøger har truffet for at undgå eller begrænse eventuelle virkninger. Miljøkonsekvensrapporten og ansøgningen indeholder de oplysninger, som ansøger skal give efter godkendelsesbekendtgørelsens bilag 1, pkt. A, B, E og F.

Miljøkonsekvensrapporten og beregninger udført i det digitale ansøgningssystem Husdyrgodkendelse.dk, danner grundlag for kommunens afgørelse om miljøgodkendelse til husdyrproduktionen på ejendommen.

Indholdsfortegnelse

[Datablad 1](#_Toc173912006)

[Forord 2](#_Toc173912007)

[1. Ikke teknisk resumé 5](#_Toc173912008)

[1.1. Biaktiviteter 6](#_Toc173912009)

[1.2. IE brug 6](#_Toc173912010)

[2. Oplysninger om husdyrbruget og det ansøgte 7](#_Toc173912011)

[2.1. Indretning og drift af anlæg 7](#_Toc173912012)

[2.1.1. Ansøgt drift i forhold til tidligere godkendelser 8](#_Toc173912013)

[2.1.2. Produktionsareal, staldsystem og dyretype 8](#_Toc173912014)

[2.1.3. Miljøteknologi 10](#_Toc173912015)

[2.1.4. Ventilation 10](#_Toc173912016)

[2.1.5. Håndtering og opbevaring af husdyrgødning 11](#_Toc173912017)

[2.2. Bygningsmæssige ændringer og anlægsarbejde 13](#_Toc173912018)

[2.2.1. Erhvervsmæssig nødvendighed 14](#_Toc173912019)

[2.3. Produktionsmæssig sammenhæng med andre husdyrbrug 14](#_Toc173912020)

[2.4. Husdyrbruget og det ansøgtes beliggenhed 14](#_Toc173912021)

[2.4.1. Landskabs- og planmæssige forhold 14](#_Toc173912022)

[2.4.2. Generelle afstandskrav (§§ 6, 7 og 8) 19](#_Toc173912023)

[2.5. Husdyrbrugets ammoniakemission 19](#_Toc173912024)

[2.5.1. Ammoniakdeposition til naturområder 19](#_Toc173912025)

[2.5.2. Bilag IV-arter 23](#_Toc173912026)

[2.6. Husdyrbrugets lugtemission 24](#_Toc173912027)

[2.7. Øvrige emissioner og potentielle genepåvirkninger 26](#_Toc173912028)

[2.7.1. Støj 27](#_Toc173912029)

[2.7.2. Støv 28](#_Toc173912030)

[2.7.3. Rystelser 28](#_Toc173912031)

[2.7.4. Lys 29](#_Toc173912032)

[2.7.5. Skadedyr 29](#_Toc173912033)

[2.7.6. Transporter 30](#_Toc173912034)

[2.7.7. Egenkontrol for øvrige emissioner og genepåvirkninger 31](#_Toc173912035)

[2.8. Reststoffer, affald og naturressourcer 32](#_Toc173912036)

[2.8.1. Døde dyr 32](#_Toc173912037)

[2.8.2. Affald 32](#_Toc173912038)

[2.8.3. Olie- og kemikalieforbrug 32](#_Toc173912039)

[2.8.4. Energiforbrug 32](#_Toc173912040)

[2.8.5. Vandforbrug og påvirkning af vandressourcen 33](#_Toc173912041)

[2.9. BAT – ammoniak 33](#_Toc173912042)

[2.10. Grænseoverskridende virkninger 34](#_Toc173912043)

[3. Supplerende miljøkonsekvensvurderinger 34](#_Toc173912044)

[3.1. Andet om befolkningen og menneskers sundhed 34](#_Toc173912045)

[3.2. Påvirkning af jordarealer, jordbund og vand, luft og klima 35](#_Toc173912046)

[3.3. Risici for større ulykker eller katastrofer 36](#_Toc173912047)

[3.4. Alternative løsninger som ansøger har undersøgt 36](#_Toc173912048)

[Bilag 1. – Anlægstegning 39](#_Toc173912049)

[Bilag 2. – Oversigt over produktionsarealer 41](#_Toc173912050)

[Bilag 3. – Beregning af produktionsareal 42](#_Toc173912051)

[Bilag 4. – Transportveje og potentielle genekilder 43](#_Toc173912052)

# Ikke teknisk resumé

Nørlundfonden ansøger hermed Rebild kommune om miljøgodkendelse af husdyrbruget på Haverslevvej 120, 9520 Skørping.

***Nuværende drift og det ansøgte projekt***

Ansøgningen omhandler miljøgodkendelse til opdræt af tyrekalve.

Husdyrbrugets gældende tilladelse til dyrehold er en § 12 miljøgodkendelsen fra 2011. Miljøgodkendelsen blev revurderet i 2019 fordi påvirkningen af kategori 1 natur er overskredet. Med revurderingen fulgte et krav om overholdelse af ammoniakkravet til kategori 1 natur senest 2044. Denne revurdering skal revurderes 2029, hvorefter der med nuværende praksis ikke kan tillades dyr i staldene.

For at opfylde dette krav, så ønsker Nørlundfonden at flytte husdyrproduktionen længere væk fra den særligt beskyttede natur. Så anlægget bliver opført på åben mark uden tilknytning til nuværende produktionsfaciliteter. Dermed nedlægges husdyrproduktionen i de nuværende rammer. Dog skal de to gyllebeholdere stadig skal være i drift.

Det nye anlæg søges som en starterstald og en slutstald, således det samlede produktionsareal bliver 6.259 m2. Det nuværende produktionsareal i de gamle rammer er 5.309 m2. Det er altså en udvidelse på 950 m2.

Derudover søges tilladelse til fritstående flytbare hytter til ammekøer, som græsser naturarealer og vedvarende græsarealer i nærheden af ejendommen.

***Konsekvenser for omboende, natur og miljø***

Udflytningen af staldene forventes ikke at påvirke omgivelserne væsentligt anderledes end det er tilfældet med nuværende produktion. Påvirkningen af den særligt beskyttede natur i Rold Skov bliver væsentlig mindre end ved fortsættelse af husdyrproduktionen i de nuværende faciliteter.

Udflytningen indebærer, at husdyrproduktionens nærmeste nabo bliver motorvejen og der er lang afstand til nabobeboelser. De sæsonbetonede aktiviteter vil dog stadig være forbundne med den nuværende placering, da opbevaringsfaciliteterne til både flydende husdyrgødning, ensilage, foder og halm bibeholdes.

***Lugt***

Beregninger viser, at der vil ske en forøgelse af lugten. Kravene i lovgivningen om maksimal lugtpåvirkning af naboer, samlet bebyggelse og byer er overholdt.

***Trafik, støj og støv***

Der sker en ændring i transporterne, bl.a. fordi der ikke længere er behov for så meget halm og den nye stald er på et gyllebaseret system.

De sæsonbetonede transporter som høst, udbringning af husdyrgødning, hjemtagning af halm og levering af foder sker stadig til de nuværende opbevaringsfaciliteter. Der vil derfor være blive transporter derfra og til det ansøgte husdyranlæg. Disse transporter foregår på privat fællesvej og vil derfor ikke kunne genere trafikafviklingen på Haverslevvej eller anden offentlig vej.

Der forventes ingen væsentlige støvgener for omkringboende i forbindelse med det ansøgte, da afstanden til nærmeste nabobeboelser er lang.

Hovedparten af støj vil finde sted i dagtimerne, og flere af støjkilderne vil være kortvarige, sæsonbetonede eller kun forekomme periodevis.

***Landskab***

Området det ansøgte er beliggende i, er i kommuneplanen udpeget til bevaringsværdigt landskab. Anlægget er erhvervsmæssigt nødvendigt for husdyrbruget, så anlægget søges placeret og udformet med særlige hensyn til opretholdelsen af landskabets karakter og oplevelsesværdier. Området er ligeledes udpeget som værdifuldt kulturmiljø, da området omkring Nørlund og Torstedlund viser et velbevaret herregårdsmiljø med skoven som omdrejningspunkt. De to herregårdes bygninger er velbevarede. Nørlund er hovedsæde for fonden, mens Torstedlund fungerer som landbrug.

Projektet tilpasses landskabet, da det ansøgtes fremtoning i landskabet, sløres af beplantning og terrænforhold. Det ansøgte anlæg vurderes at være i overensstemmelse med retningslinjerne i kommuneplanen, og at være foreneligt med de landskabelige interesser og værdier i området.

Alternative placeringer af projektet er undersøgt, men under hensyn til naturpåvirkning, har disse placeringer ikke været en mulighed.

***Påvirkning af natur***

Beregningerne viser, at hverken natur beskyttet efter danske nationale regler eller efter EU-regler, vil modtage mere ammoniak end de grænser, der er sat herfor i lovgivningen. Der er dog en eng, som ikke er særlig beskyttet i forhold til kategori 1, 2 eller 3, i nærheden af det ansøgte anlæg hvor ammoniakpåvirkningen skal undersøges nærmere.

Det ansøgte forventes ikke at påvirke beskyttede arter efter EU´s naturbeskyttelsesdirektiver, da der ikke fjernes eller ødelægges yngle- eller rasteområder i forbindelse med det ansøgte.

***Bedste tilgængelige teknik (BAT)***

For husdyrbruget er der krav om at anvende den bedst tilgængelige teknik. I forhold til at begrænse ammoniakfordampningen er dette i lovgivningen omsat til et bestemt krav til mængden af ammoniak der må komme fra husdyrbruget. Dette krav til emissionen er i lovgivningen sat ud fra viden om, hvad der kan lade sig gøre, ved at anvende de bedste ”teknikker” på markedet, der er tilgængelige i til en pris, der er realistisk i forhold til produktionens størrelse. Det kan være et staldsystem med lav ammoniakfordampning eller en teknik i form af teltoverdækning af gyllebeholder e.l.

Det er beregnet at husdyrbruget overholder lovgivningens krav til ammoniakudledningen.

## Biaktiviteter

Der er ingen biaktiviteter på ejendommen.

## IE brug

Dette er ikke et IE-husdyrbrug.

# Oplysninger om husdyrbruget og det ansøgte

## Indretning og drift af anlæg

Situationsplanen over staldanlæg m.v. fremgår af nedenstående figur. Oplysningerne om produktionsarealet fremgår af husdyrgodkendelse.dk og navngivningen af stalde m.v. referer til nedenstående situationsplan. Anlægstegningen fremgår af bilag 1.

|  |
| --- |
|  |
| Situationsplan (som indtegnet i husdyrgodkendelse.dk) |

Husdyrbruget bliver drevet som en konventionel tyrekalveproduktion. Der er ikke samdrift med andre husdyrbrug. Nybyggeriet vil give bedriften nye, moderne faciliteter, der opfylder de større pladskrav der er til nybyggeri, og derved mere velfærd til tyrekalvene, samt bedre driftsmæssige vilkår.

Tyrekalvene bliver modtaget i starterstalden og flytter til slutstalden inden de sælges til slagteri. Tyrekalvene indkøbes fra flere forskellige leverandører. Ind- og udlevering foregår i den nordlige ende af anlægget.

Foder, korn og mineraler opbevares i nuværende foderlade, mens grovfoder opbevares i de nuværende ensilagesiloer eller i markstak. Halm opbevares i nuværende halmlade. Dette ændres ikke når det nye husdyranlæg er opført.

I miljøkonsekvensrapporten er der ikke vurderet på overholdelse af krav i henhold til Bekendtgørelse af lov om dyrevelfærd (Dyrevelfærdsloven). Det er således til enhver tid ejers ansvar at de lovmæssige krav overholdes, såsom pladskrav og indretning af stalde.

Ressourceforbruget og produktion af husdyrgødning er forskellig for forskellige produktioner. I denne ansøgning er der taget afsæt i en forventet produktion med 1.020 tyrekalve indtil 190 kg (svarende til ca. 3 måneder) på dybstrøelse og 800 ungtyre fra 190 kg til 440 kg. i sengebåsestald med fast drænet gulv.

### Ansøgt drift i forhold til tidligere godkendelser

##### 8-års drift

Det er et krav i lovgivningen at merdepositionen af ammoniak til kategori 3-natur beregnes som forskellen mellem depositionen fra husdyrbruget i ansøgt drift og depositionen fra husdyrbruget i såvel den nuværende drift som 8-års driften.

Produktionstilladelser indtil 8 års drift er listet herunder:

* I 2011 blev der givet miljøgodkendelse til 506 DE tyrekalve og ungtyre.
* I 2014 blev der anmeldt en udvidelse af ensilageopbevaringsanlæg
* I 2014 blev der anmeldt velfærdsmæssig udvidelse af produktionsbygningerne

Produktionstilladelsen med miljøgodkendelsen i 2011 sammen med velfærdsmæssig udvidelse i 2014 definerer 8-års driften.

##### Nudrift

Der er ikke foretaget ændringer siden 2014, så nudriften er den samme som 8-års driften.

##### Ansøgt drift

Der søges om miljøgodkendelse til følgende ændringer på husdyrbruget:

* Opførsel af 2 nye stalde med et samlet produktionsareal på 6.259 m2.
* Opførelse af 2 store fortanke, som biogasanlægget kan afhente den flydende husdyrgødning i.
* Opførelse af 2 siloer til opbevaring af foder.
* Der søges til flex-gruppe i starterstalden.

Projektet forudsætter ikke dispensationer fra generel lovgivning.

Andre tilladelser:

* Før nyt byggeri igangsættes, vil der blive søgt om byggetilladelse til dette og denne skal være meddelt.
* Der vil blive søgt om særskilt udledning af tagvand fra nye driftsbygninger.

### Produktionsareal, staldsystem og dyretype

##### Produktionsareal

Produktionsarealet er det areal i fast placerede husdyranlæg, hvor dyrene kan opholde sig og har mulighed for at afsætte gødning. Arealer hvor dyrene kortvarigt opholder sig skal ikke medtages i opgørelsen.

Det samlede produktionsareal i ansøgt drift er opgjort til 6.259 m2.

Ved beregningen af produktionsarealet er gangareal, foderbordet og nakkebomsarealet fratrukket. Se bilag 2 for oversigt over produktionsarealet. Beregningerne af produktionsarealet ses i bilag 3.

De ansøgte dyretyper og staldsystem ses i nedenstående tabel. Nudrift samt 8-års drift fremgår ligeledes af nedenstående.

|  |
| --- |
|  |
| Oversigt over dyretyper, staldsystem og produktionsareal i ansøgt drift, nudrift og 8-års drift (tabel fra husdyrgodkendelse.dk). |

Størrelsen af produktionsarealet med det aktuelle staldsystem, dyretype samt anvendt teknologi indgår i beregningerne af lugt og ammoniak i Husdyrgodkendelse.dk. Beregning af BAT i relation til ammoniak er ligeledes baseret på ovenstående samt BAT-forudsætningen for de enkelte staldafsnit (jf. afsnit 3.11).

##### Flexgrupper

Der søges om godkendelse til flexgrupper i starterstalden. Ved beregning af emissioner fra anlægget tager modellerne automatisk udgangspunkt i den dyretype som afgiver det skrappeste krav eller højeste belastning i denne stald. Det betyder, at beregninger i forhold til krav om BAT for ammoniak samt emission af lugt og ammoniak for ansøgninger hvori der indgår flexgruppe altid vil være en worst case beregning. Det er ikke nødvendigvis den samme dyretype som indgår i beregning af hhv. lugt, ammoniak samt krav til BAT.

|  |
| --- |
|  |
| Oversigt over flexgrupper (fra husdyrgodkendelse.dk) |

Ud over det beskrevne produktionsareal skal der på ejendommens marker placeres 6 flytbare hytter. Hytterne anvendes til udegående ammekøer. Ammekøerne er udegående året rundt. Fire af hytterne er på 44 m2 og 2 af hytterne er på 38,5 m2. Hytterne der flyttes jf. § 9 i husdyrgødningsbekendtgørelsen:

|  |
| --- |
| ***§ 9.*** *Ikke fast placerede husdyranlæg må højst være placeret det samme sted i 12 måneder ad gangen. Anlæggene må ikke placeres samme sted eller inden for en radius af 25 m fra samme placering, før der er forløbet 5 år, jf. dog stk. 2.*  *Stk. 2. Ikke fast placerede husdyranlæg, der højst er placeret det samme sted i 12 uger ad gangen, må ikke placeres samme sted, før der er forløbet 1 år.*  *Stk. 3. Den ansvarlige for driften skal føre årlig optegnelse over placeringen af anlæg omfattet af stk. 1. Den ansvarlige for driften skal opbevare optegnelserne i 5 år og kunne forevise dem på forlangende i forbindelse med kontrol.* |

### Miljøteknologi

I dette projekt er der ikke integreret teknologi i staldanlægget udover de aktuelle staldsystemer.

Der er ikke krav til teltoverdækning af den store gyllebeholder, men det foretages som et frivilligt tiltag.

### Ventilation

Staldanlægget bliver naturligt ventileret.

### Håndtering og opbevaring af husdyrgødning

##### Gødningsopbevaringsanlæg

Ejendommens opbevaringsanlæg fremgår af nedenstående oversigt.

|  |  |  |  |  |  |  |
| --- | --- | --- | --- | --- | --- | --- |
| **Beholder** | **Kapacitet (m3)** | **Teknologi** | | **Andre krav** | | |
| **Gyllebeholder 1**  *Opført år: ca. 1994* | 1.800 | Telt | | Nej | | |
| **Gyllebeholder 2**  *Opført år: ca. 1986* | 1.200 |  | | Nej | | |
| **Kanaler + fortank** | 120 |  | | | | |
| **I alt** | **3.120** |  |  | |  |  |
|  | | | | | | |

Beholderne der er opført efter 1. januar 2007 og som ligger indenfor en afstand af 300 meter fra et kategori 1 eller 2-naturområde skal være forsynet med fast overdækning jf. Husdyrgødningsbekendtgørelsen. Begge beholdere er opført inden 2007.

Der ansøges om tilladelse til at sætte teltoverdækning på gyllebeholder 1.

På ejendommen er der en møddingsplads på ca. 36 x 12 m. Pladsen skal ikke anvendes i fremtiden, når det nye produktionsanlæg tages i drift.

##### Krav vedr. alarm, barriere eller terrænændring

Gyllebeholderne ligger i en større afstand end 100 meter af en grøft/sø og udenfor et risikoområde (6 graders hældning på terræn). Der er derfor ikke krav til gyllealarm, beholderbarriere eller terrænændring.

Terrænet falder i nordlig retning, så hvis uheldet sker med gylleudslip fra en af gyllebeholderne, så vil gyllen løbe i den retning. Som det fremgår af kortet herunder, så vil der ikke være risiko for, at gyllen løber til nærmeste sø, da den ligger ca. 250 meter mod nord.

|  |
| --- |
|  |
| Placering af gyllebeholdere med højdekurver. |

##### Håndtering af husdyrgødning

Husdyrgødningen bliver opbevaret og håndteret efter bestemmelserne i Husdyrgødningsbekendtgørelsen.

Når det nye anlæg står færdig, så vil flydende husdyrgødning blive ledt i lukkede rørføringer til fortank, hvor det løbende bliver afhentet af biogasanlæg. Den afgassede biomasse tilbageføres til ejendommens 2 gyllebeholdere. Den ene bliver overdækket med telt og den anden vil være med flydelag.

Omrøring sker i forbindelse med at gyllebeholderne tømmes forud for udspredning. Gyllebeholderne tømmes med sugetårn til gyllevogn, som sikrer, at der ikke sker overløb i forbindelse på påfyldning af gyllevogn.

Der afhentes flydende husdyrgødning 2 gange ugentligt og dybstrøelse en gang ugentligt. Se nærmere i afsnittet om transporter. Når biogasanlægget afhenter den flydende husdyrgødning, så medtages afgasset biomasse, som bliver fyldt i bedriftens gyllebeholdere. Det betyder, at lastbilen aldrig kører uden last. Den afgassede biomasse leveres i gyllebeholdere, som ligger i nærheden af udbringningsarealerne.

##### Forventet gødningsproduktion

Den forventede gødningsproduktion af gylle og dybstrøelse er vist herunder.

|  |
| --- |
| 2.500 tyrekalve af 1 tons dybstrøelse/stk. = 2.500 tons dybstrøelse  2.500 ungtyre af 2,85 tons/stk. = 7.125 tons gylle |
| Et estimat af den producerede mængde gylle med det forventede dyrehold. Vand fra vask af stalde er medregnet i beregningen. Da der i ansøgt drift ansøges om at anvende en fleksibel sammensætning af dyreholdet, er ovenstående udelukkende et estimat. Der kan derfor forekomme udsving i gylleproduktionen afhængig af dyreholdets sammensætning. |

##### Opbevaringskapacitet

###### Flydende husdyrgødning

Med det forventede dyrehold i den ansøgte drift produceres der i alt ca. 7.125 m3 gylle. Der ledes ikke yderligere væske til gyllesystemet.

I normtal for produceret husdyrgødning er der tillagt regnvand. Ved overdækning af lagertanke øges opbevaringskapaciteten med ca. 10 %. En overdækning af lageret bidrager således ud over en ammoniakreduktion også til en mindre mængde husdyrgødning og dermed også færre transporter med husdyrgødning. I denne sag udgør den ekstra kapacitet ca. 180 m3. Den samlede kapacitet på ejendommen udgør således 3.300 m3.

Derudover har ansøger på nuværende tidspunkt lejet kapacitet til 1.000 m3 og 3.000 m3 på hhv. Aarestrupvej 46 og Stubberupvej 48. Det giver således en samlet kapacitet på 7.300 m3. De lejede beholdere ligger nærmere udbringningsarealerne end beholderne på Haverslevvej 120. Det giver derfor god mening, at biogasanlægget returnerer den afgassede biomasse i disse beholdere. Derved bringes gødningen så tæt på udbringningsarealerne som muligt.

Med en kapacitet på 3.300 m3 på ejendommen, så er der en opbevaringskapacitet på 5,5 måneder. Med den lejede kapacitet på i alt 4.000 m3, så er der opbevaringskapacitet på lidt over 12 måneder.

###### Dybstrøelse

Dybstrøelse læsses på lastbiler direkte fra stalden og køres derefter direkte til biogasanlæg. Der er således ikke opbevaring af dybstrøelse på ejendommen.

#### Vurdering af håndtering og opbevaring af husdyrgødning

Da kapaciteten (inkl. den lejede kapacitet) overstiger den producerede mængde flydende husdyrgødning, så vurderes opbevaringskapaciteten at være tilstrækkelig. Resurseanvendelsen i forbindelse med levering af afgasset biomasse og afhentning af flydende husdyrgødning vurderes at være optimal, da lastbilen aldrig køre med tom last.

Det vurderes, at gener til omgivelserne minimeres, når husdyrgødningen hyppigt bliver kørt direkte til biogasanlæg. Der er ikke store opbevaringsanlæg på ejendommen, som vil kunne give gener til omgivelserne i form af ammoniak, lugt, fluer og skadedyr mm.

Det vurderes at håndtering og opbevaring af husdyrgødning på ejendommen følger gældende lovgivning. Lovgivningen for området anses for bedst tilgængelige teknologi.

## Bygningsmæssige ændringer og anlægsarbejde

##### Staldanlæg

Der opføres 2 nye stalde.

##### Gødningsopbevaring

Der laves 2 store fortanke på ca. 60 m3. I det nuværende anlæg, så tages møddingspladsen ud af drift og de 2 gyllebeholdere bevares.

##### Foderopbevaring

Der ændres ikke i foderopbevaringsanlæg i forbindelse med det ansøgte.

##### Anlægsarbejde

Der skal etableres intern kørevej fra den fælles private vej til starterstalden og videre til slutstalden. Vejen skal også gå forbi de to fortanke, da der skal være plads til at afhente frisk flydende husdyrgødning med lastbiler.

### Erhvervsmæssig nødvendighed

Den nuværende produktionstilladelse skal revurderes i 2029. Det vil ikke være muligt at drive husdyrproduktionen videre på den nuværende placering på grund af at påvirkningen af kategori 1 natur i Rold Skov er for høj. Derfor skal virksomheden finde en anden placering.

Der er undersøgt andre placeringsmuligheder på ejendommens matrikler. Mere om dette i kapitlet om alternative muligheder senere i ansøgningen.

Den nuværende produktion øges med ca. 45 % i forbindelse med udflytningen. Det samlede bygningsareal til denne produktion øges blot med 25 %. Det er fordi det nye anlæg indrettes mere optimalt til slagtekalveproduktion, hvor det nuværende produktionsanlæg oprindeligt var indrettet til malkekøer og opført i 1970’erne. Det nuværende produktionsanlæg er selvfølgelig løbene blevet vedligeholdt og udvidet, men det giver alt andet lige en mere effektiv produktion i nye og moderne bygninger.

Det ansøgte staldbyggeri vurderes at være erhvervsmæssigt nødvendigt for ejendommes drift som landbrugsejendom. Der er særligt lagt vægt på, at den nuværende produktion påvirker kategori 1 natur så meget, at denne produktion derfor ikke kan fortsætte på den nuværende placering. Det er derfor nødvendigt at flytte produktionen ud på åben mark uden tilknytning til eksisterende anlæg. Der er også lagt vægt på, at den valgte placering er så langt som muligt fra habitatområdet Rold Skov med dens kategori 1 natur og stadig i nærheden af store veje (Haverslevvej og motorvejen). Der findes andre placeringsmuligheder på ejendommen hvor afstanden til kategori 1 er større, men så bliver adgangsvejen markant længere. Dette vurderes at være til større gene for de omboende hvis anlægget skal placeres på marken længere mod nord.

## Produktionsmæssig sammenhæng med andre husdyrbrug

Ansøger driver ikke andre husdyrbrug.

## Husdyrbruget og det ansøgtes beliggenhed

### Landskabs- og planmæssige forhold

##### Landskab

Husdyrbruget er lokaliseret i Rebild Kommune og er beliggende i det åbne land ca. 2 km nord for Haverslev By. Husdyrbruget ligger i et område der er karakteriseret af landbrug med spredt bebyggelse og mange levende hegn. Ejendommen og dens nuværende husdyranlæg ligger i nærhed til Rold Skov. For at reducere ammoniakpåvirkningen på den beskyttede natur i det internationale beskyttelsesområde Rold Skov, søges husdyranlægget flyttet ud på åben mark længere væk fra dette område.

|  |
| --- |
|  |
| Husdyrbrugets geografiske placering (den søgte placering er markeret med rødt). De grønne områder er i kommuneplanen udpeget til værdifuldt kulturmiljø. |

Som det fremgår af figuren herover, så er husdyrbruget, motorvejen, Haverslev by og Rold Skov hovedelementerne i landskabet omkring ejendommen. Det værdifulde kulturmiljø er netop en konkret udspringer af husdyrbruget og landbruget på herregården Torstedlund og herregården Nørlund, som er hovedsæde for Nørlundfonden.

Anlægget vil næppe være synligt fra motorvejen, da motorvejen ligger lavere i terræn. Dette ses på billedet herunder, som er taget i sydlig retning fra motorvejen.

|  |
| --- |
|  |
| Billede taget i sydlig retning på motorvejen. Kilde: Google maps. |

Fra Haverslevvej vil ejendommen være synlig når der ses mod nord. Billedet herunder er taget fra Haverslevvej og mod nord.

|  |
| --- |
|  |
| Billede taget fra Haverslevvej mod nord. Kilde: Google maps. |

Det er hensigten, at der laves afskærmende beplantning syd for anlægget. Læhegnet vil afskærme mod indsyn og læhegnet vil være medvirkende til, at anlægget indpasses bedst muligt i landskabet. Der er en del læhegn i forvejen.

Læhegnet vil bestå af 5 rækker med træer og buske. Planterne vil være hjemmehørende arter og det tilstræbes at der i løbet af vækstsæsonen vil være planter i blomst hele tiden. Det vil skabe leve- og fødesteder for flere forskellige insekter og dyr.

##### Forholdet til Kommuneplan

Projektets byggefelt ligger i et område, der ifølge kommuneplanen er udpeget til bevaringsværdigt landskab og værdifuldt kulturmiljø. Se tabellen herunder. Der er ikke andre udpegninger end disse.

|  |  |
| --- | --- |
| **Aktuelle udpegninger i kommuneplanen** | **Retningslinjer i kommuneplanen/Formål med udpegningen** |
| **Bevaringsværdigt landskab** | De bevaringsværdige landskaber, som er vist på kortet, skal friholdes for markant byggeri og tekniske anlæg, der forringer eller forstyrrer landskabets karakter og oplevelsesværdier.  Byggeri eller anlæg der er driftsmæssigt nødvendigt for landbrugserhvervet, skal placeres og udformes med særlige hensyn til opretholdelsen af landskabets karakter og oplevelsesværdier. |
| **Værdifulde kulturmiljøer** | Området omkring Nørlund og Torstedlund viser et velbevaret herregårdsmiljø med skoven som omdrejningspunkt. De to herregårdes bygninger er velbevarede. Nørlund er "hovedsæde" for fonden, mens Torstedlund fungerer som landbrug. |

I den vestlige del af Rold Skov ligger Herregården Torstedlund, som er ejet af Nørlundfonden. Den er en del af et velbevaret herregårdsmiljø som beskrevet i tabellen ovenfor. Landbruget på Torstedlund er nu for dyreholdets vedkommende på vej til afvikling på grund af påvirkningen af ammoniak på særlige naturtyper i Rold Skov. Derfor er Nørlundfonden nød til at bygge nye stalde til slagtekalveproduktionen.

##### Bygge- og beskyttelseslinjer, fredede områder, kulturarvsarealer

Der er kun vurderet på nybyggeri. Nybyggeriets placering ift. beskyttelseslinjer m.v. er opsummeret i nedenstående tabel.

|  |  |  |  |  |
| --- | --- | --- | --- | --- |
| **Beskyttelseslinje** | **Ligger det ansøgte nybyggeri**  **Indenfor beskyttelsen?** | | | **Evt. afstand** |
| **Nej** | **Ja** | **Delvist** |
| Søbeskyttelseslinje |  |  |  |  |
| Åbeskyttelseslinje |  |  |  |  |
| Skovbyggelinje |  |  |  |  |
| Kirkebyggelinje |  |  |  |  |
| Klitfredning |  |  |  |  |
| Strandbeskyttelseslinje |  |  |  |  |
| Kystnærhedszone |  |  |  |  |
| Fortidsmindebeskyttelseslinje |  |  |  |  |
| Beskyttelse sten- og jorddiger |  |  |  |  |
| Kulturarvsarealer |  |  |  |  |
| Fredet område |  |  |  |  |
| Ikke-fredede fortidsminder |  |  |  |  |

Byggeriet ligger udenfor beskyttelseslinjer og fredede områder. Landskabet er allerede forstyrret af motorvejen, som ligger lige vest for anlægget.

Der bliver opført 5 rækket læhegn syd for anlægget. Dette læhegn vil også kunne fungere som ledelinje til dyr og insekter, hvilket vil give gode spredningsmuligheder og fødesteder for de dyr og insekter.

Staldene opføres med fast bund og med sikring mod forurening af omgivelserne. Alle steder, hvor der er risiko for udledning af vand forurenet med foderrester eller gødning, vil være forsynet med afløb til staldens gyllesystem.

Husdyrbrugets placering ift. beskyttelseslinjer m.m. ses på nedenstående figur.

|  |
| --- |
|  |
| Husdyrbrugets placering ift. beskyttelseslinjer, fredninger, diger, fortidsminder og kulturarvsarealer (kort fra plandata.dk). |

#### Vurdering af landskabs- og planmæssige forhold

Det vurderes at anlægget passer ind i kommunens udpegning som værdifuldt kulturmiljø, da det er en del af Torstedlunds landbrug. Udpegningen er netop bundet op på herregårdene Torstedlund og Nørlund.

Det vurderes, at anlægget kan indpasses i landskabet ved at lave et læhegn lige syd for staldbygningerne. Mod øst er anlægget skjult af læhegn og mod vest af høj bevoksning langs motorvejen.

Da det er erhvervsmæssigt nødvendigt for Nørlundfonden, at opføre husdyranlægget, så vurderes det at kan passe ind med Rebild kommunes retningslinje i det bevaringsværdige landskab. Der er lagt særlig vægt på, at virksomhedens produktion på nuværende placering skal ophøre i 2029 på grund af nærheden til den særlige natur i Rold Skov. Påvirkningen af ammoniak er for høj og det er ikke muligt at reducere ammoniakemissionen fra staldene.

### Generelle afstandskrav (§§ 6, 7 og 8)

Afstandene til de i Husdyrbruglovens §§ 6, 7 og 8 nævnte områder fremgår af nedenstående tabeller. Afstanden er målt fra den nærmeste del af husdyranlægget.

|  |  |  |  |
| --- | --- | --- | --- |
| Afstande og afstandskrav jf. husdyrbrugloven § 6  *(Gælder kun etablering af husdyranlæg og gødnings- og ensilageopbevaringsanlæg på husdyrbrug og udvidelse eller ændring heraf, der medfører forøget forurening)* | | | |
|  | **Afstandskrav** | **Placering** | **Aktuel afstand** |
| Eksisterende eller ifølge kommuneplanens rammedel fremtidigt byzone- eller sommerhusområde | 50 m | Haverslev By | 1.600 m |
| Område i landzone, der i lokalplan er udlagt til boligformål, institution, rekreative formål etc. | 50 m | Aarestrup | 2.050 m |
| Nabobeboelse | 50 m | Torstedvej 15 | 390 m |
| Forbudszoner jf. husdyrbrugloven § 7 | | | |
| Afstand til kategori 1-natur | Min. 10 m | Rold Skov | 800 m |
| Afstand til kategori 2-natur | Min. 10 m | Overdrev nord for Aarestrup | > 4.000 m |

|  |  |  |
| --- | --- | --- |
| Afstande og afstandskrav jf. husdyrbruglovens § 8  *(Gælder kun etablering af husdyranlæg og gødnings- og ensilageopbevaringsanlæg på husdyrbrug og udvidelse eller ændring heraf, der medfører forøget forurening)* | | |
|  | Afstandskrav (m) | Aktuel afstand (m) |
| Ikke-almene vandforsyningsanlæg | Min. 25 | 673 |
| Almene vandforsyningsanlæg | Min. 50 | 2.730 |
| Vandløb, herunder dræn og søer | Min. 15 | 244 |
| Offentlig vej og privat fællesvej | Min. 15 | 15 |
| Levnedsmiddelvirksomhed | Min. 25 | > 25 |
| Beboelse på samme ejendom | Min. 15 | 613 |
| Naboskel | Min. 30 | 248 |
| Afstandskrav nyetablering af opbevaringsanlæg til flydende husdyrgødning § 8 | | |
| Åbne vandløb og søer | Min. 100m | Ingen nye anlæg |

#### Vurdering

Afstandskravene i §§6 og 7 er alle opfyldt. Afstandskravene i § 8 er alle opfyldt.

## Husdyrbrugets ammoniakemission

Emissionen af ammoniak fra det ansøgte projekt fremgår af beregninger i husdyrgodkendelse.dk, se nedenstående tabel.

|  |
| --- |
|  |
| Det samlede resultat af ammoniakberegningerne i husdyrgodkendelse.dk. |

### Ammoniakdeposition til naturområder

Der er i husdyrgodkendelsesbekendtgørelsen fastsat grænser for, hvor meget et husdyrbrug må påvirke omkringliggende natur med ammoniak. I Husdyrgodkendelse.dk beregnes hvor stor en del af husdyrbrugets ammoniakemission der afsættes på omkringliggende ammoniakfølsom natur.

De ammoniakfølsomme naturområder opdeles i kategori 1-natur, kategori 2-natur og kategori 3-natur samt øvrig natur der er vejledende udpeget efter naturbeskyttelseslovens §3 (§3-natur). I husdyrgodkendelse.dk regnes der på hvor stor en del af husdyrbrugets ammoniakemission der afsættes på omkringliggende natur. Naturområderne er udpeget i henhold til naturbeskyttelseslovens §3. Udpegningerne er vejledende for alle naturtyper.

Af tabellen nedenfor ses resultatet af de N-depositionsberegninger der er gennemført i husdyr-godkendelse.dk. Tabellen viser en totale ammoniakdeposition samt merdepositionen i forhold til nudriften og i forhold til driften for 8 år siden på de afsatte naturpunkter. Beregningerne er baseret på afstand fra anlæg til naturpunkt, vindretning og ruheder bestemt for opland og natur. For øvrige detaljer om ammoniakdeposition, se ansøgningsskemaet i husdyrgodkendelse.dk.

|  |
| --- |
|  |
| Resultat af beregninger af ammoniakdeposition i de afsatte naturpunkter (fra husdyrgodkendelse.dk) |

##### Kategori 1 natur (1.x punkter)

Kategori 1-natur er ammoniakfølsomme naturtyper herunder habitatnaturtyper samt §3 beskyttede heder og overdrev, beliggende i internationale naturbeskyttelsesområder (Natura 2000 områder).

|  |
| --- |
|  |
| Kort over nærmeste kategori 1 natur (fra husdyrgodkendelse.dk). Evt. øvrige afsatte naturpunkter kan ses i ansøgningsskemaet på husdyrgodkendelse.dk. |

Nærmeste kategori 1 natur er habitatnaturtypen aske og elleskov i Rold Skov beliggende ca. 900 m øst for anlægget.

Jf. Husdyrgodkendelsesbekendtgørelsen § 26 må totaldepositionen til kategori 1 ikke overstige følgende værdier:

* 0,2 kg N/ha/år, hvis der er >1 andet husdyrbrug[[1]](#footnote-2) i nærheden.
* 0,4 kg N/ha/år, hvis der er 1 andet husdyrbrug i nærheden.
* 0,7 kg N/ha/år, hvis der ikke er andre husdyrbrug i nærheden.

Der er ingen andre husdyrbrug i nærheden, som ammoniakpåvirkningen skal kumuleres med. Der ligger et husdyrbrug på Gammelholmvej 31, 9541 Suldrup, hvor ammoniakemissionen er mindre end 5.000 kg N/år. Denne ejendom kaster derfor en kumulationscirkel på 1.000 meter. Afstanden er næsten 2.000 meter.

Der ligger ligeledes et husdyrbrug på Haverslevvej 138. Ammoniakemissionen vurderes at være væsentlig under 5.000 kg N/år og derfor kaster denne ejendom en kumulationscirkel på 1.000 meter. Afstanden er cirka 1.050 meter.

På Roldvej 137 ligger et andet husdyrbrug. Ammoniakemissionen vurderes her også at være væsentligt under 5.000 kg N/år, hvorfor denne ejendom kaster en kumulationscirkel på 1.000 meter. Afstanden er cirka 1.200 meter.

En anden ejendom på Roldvej 130 har også en husdyrproduktion. Ammoniakemissionen fra dette husdyrbrug er under 5.000 kg N/år og derfor er kumulationscirklen 1.000 meter. Afstanden er 1.200 meter.

Husdyrbruget på Aarestrupvej 61 har med stor sikkerhed en ammoniakemission på mere end 5.000 kg N/år. Derfor kaster denne ejendom en kumulationscirkel på 2.500 meter. Punk 1.5 Kumulationspunkt må derfor påvirkes med 0,4 kg N/år, da der skal kumuleres med et andet husdyrbrug. Depositionen er beregnet til 0,4 kg N/år. Det er dermed overholdt.

Alle andre punkter skal ikke kumuleres med andre husdyrbrug, hvorfor depositionskravet er 0,7 kg N/år. Det er overholdt i alle punkter.

##### Kategori 2 natur (2.x punkter)

Kategori 2-natur er nærmere bestemte ammoniakfølsomme naturtyper, der ligger uden for internationale naturbeskyttelsesområder. Det er højmoser, lobeliesøer, heder der er større end 10 ha, og som er omfattet af naturbeskyttelseslovens § 3 og overdrev der er større end 2,5 ha og som er omfattet af naturbeskyttelseslovens § 3.

|  |
| --- |
|  |
| Kort over nærmeste kategori 2 natur (fra husdyrgodkendelse.dk). Evt. øvrige afsatte naturpunkter kan ses i ansøgningsskemaet på husdyrgodkendelse.dk. |

Nærmeste kategori 2 natur er et overdrev beliggende over 4 km nord for ejendommen.

Ifølge Husdyrgodkendelsesbekendtgørelsen må totaldepositionen til kategori 2 natur ikke overstige 1,0 kg N/ha/år.

Den beregnede totaldeposition til de afsatte kategori 2 naturpunkter er på højst 0 kg N/ha/år. Kravet til totaldepositionen er derfor overholdt.

##### Kategori 3 natur (3.x punkter)

Kategori 3-natur er ammoniakfølsom skov og ammoniakfølsomme heder, moser eller overdrev omfattet af naturbeskyttelseslovens §3, der ikke er omfattet af kategori 1-natur eller kategori 2-natur.

|  |
| --- |
|  |
| Kort over nærmeste kategori 3 natur samt vejledende registreret §3 natur (fra husdyrgodkendelse.dk). Evt. øvrige afsatte naturpunkter kan ses i ansøgningsskemaet på husdyrgodkendelse.dk. |

Nærmeste kategori 3 natur er en mose beliggende ca. 700 m øst for anlægget.

Den beregnede merdepositionen i de afsatte kategori 3 naturpunkter overstiger ikke 1,0 kg N/ha/år. Da der ikke kan stilles et krav for merdepositionen af ammoniak på under 1,0 kg N/ha/år for kategori 3 natur, er dette ikke vurderet yderligere.

##### Øvrig beskyttet natur

Ud over natur defineret under kategori 1,2 og 3 skal der foretages en vurdering af om merdeposition på andre naturtyper, som er vejledende udpeget i henhold til naturbeskyttelseslovens § 3 kan føre til tilstandsændringer. Med henvisning til beskyttelsesniveauet for kategori 3-natur anses merdepositioner under 1 kg N/ha/år ikke at kunne føre til tilstandsændringer.

Nærmeste øvrig beskyttet natur er en eng cirka 550 meter vest for anlægget. Den beregnede merdeposition på denne eng er 0,4 kg N/ha.

### Bilag IV-arter

Der er foretaget en søgning i naturdata.dk i en radius af ca. 1.300 m fra det ansøgte produktionsanlæg (se nedenstående figur).

|  |
| --- |
|  |
| Resultat af søgningen på fund af bilag IV-arter i en radius af ca. 1.300 m fra ejendommen (kort fra naturdata.dk). |

I ovenstående område er der ud fra oplysningerne på naturdata.dk ikke fundet arter omfattet af Habitatdirektivets bilag IV.

#### Vurdering af ammoniakdeposition til naturområder

Grænseværdier vedr. totaldeposition af ammoniak overholdes for kategori 1- og 2-natur. Grænseværdierne er fastsat efter et forsigtighedsprincip i forhold til at sikre, at der ikke sker negative tilstandsændringer. Merdepositionen på kategori 3-natur er under 1 kg N/ha/år, hvilket ligeledes ikke bør bidrage til en negativ tilstandsændring.

For punktet 4.2 skal der foretages en konkret vurdering af det ansøgtes påvirkning på området.

For punkter med øvrig vejledende registreret §3 natur er merdepositionen under 1,0 kg N/ha/år. Det vurderes derfor at projektet hverken i sig selv eller i sammenhæng med andre projekter vil have en væsentlig negativ indvirkning på disse naturområder.

Der er ingen kendt forekomst af bilag IV-arter i nærheden af husdyrbruget. Opførelsen af det nye husdyranlæg sker på en dyrket mark. Derfor vurderes det at området ikke er egnet yngle- eller rasteområde for arten eller andre arter omfattet af bilag IV.

Der er ikke viden om forekomst af flagermus i nærheden af projektområdet, og da der ikke fældes træer eller nedrives bygninger i forbindelse med det ansøgte projekt, forventes projektet ikke at påvirke levestederne for evt. arter af flagermus.

## Husdyrbrugets lugtemission

Lugt i forhold til omkringboende beregnes ud fra staldanlæg til dyrehold. Lugtgener fra opbeva-ringsanlæg samt lugtgener, som kan forekomme i forbindelse med udbringning, indgår ikke i lugtberegningerne, og håndteres derfor primært ved hjælp af generelle regler i husdyrgødnings-bekendtgørelsen.

Lugtbidraget fra staldanlægget afhænger af kvadratmeter produktionsareal, gulvtype og dyre-type. Den vægtede gennemsnitsafstand for lugt er beregnet fra anlæggets lugtcentrum i forhold til den fysiske indtegning i husdyrgodkendelse.dk og kvadratmeter produktionsareal pr. staldafsnit.

Der foretages lugtberegninger til byzone, samlet bebyggelse og enkelt bolig. De tre kategorier er defineret i husdyrgødningsbekendtgørelsen:

|  |  |
| --- | --- |
|  | **Byzone**  Eksisterende og ifølge kommuneplanens rammedel fremtidig byzone eller sommerhusområde |
|  | **Samlet bebyggelse**  Område i landzone, der i lokalplan er udlagt til boligformål, blandet bolig- og erhvervsformål eller til offentlige formål med henblik på beboelse, institutioner, rekreative formål og lign.  eller  Beboelsesbygninger i samlet bebyggelse i landzone |
|  | **Enkelt bolig**  Beboelsesbygninger på ejendomme uden landbrugspligt, der ikke ejes af den ansvarlige for driften af husdyrbruget |

Beliggenheden af naboer, samlet bebyggelse og by i forhold til husdyrbruget fremgår af kortet nedenfor.

|  |
| --- |
|  |
| Husdyrbrugets placering i forhold til enkelt bolig, samlet bebyggelse og byzone. |

##### Kumulation

Hvis der er andre husdyrbrug nærmere end 300 m fra samme punkt i byzone, sommerhusområde, lokalplanlagt boligområde i landzone, samlet bebyggelse m.v., eller nærmere end 100 m fra samme punkt på en enkeltbolig skal geneafstanden forøges med hhv. 10 pct., hvis der er 1 husdyrbrug med en ammoniakemission på mere end 750 kg NH3-N pr. år, og 20 pct., hvis der er 2 eller flere husdyrbrug med en ammoniakemission på mere end 750 kg

Der er ikke andre husdyrbrug inden for 100 m fra nærmeste enkeltbolig. Der er ikke andre husdyrbrug inden for 300 m fra nærmeste samlede bebyggelse eller byzone.

##### Lugtgeneberegninger

Den vægtede gennemsnitsafstand af staldenes lugtcentrum til de afsatte punkter er beregnet i ansøgningssystemet. Beregningerne i husdyrgodkendelse.dk viser at det ansøgte overholder Husdyrbruglovens lugtgenekriterier, se nedenstående tabel.

|  |
| --- |
|  |
| Tabel over lugtberegninger fra husdyrgodkendelse.dk |

#### Vurdering af lugtgener for omboende

Beregninger af lugtgeneafstande i husdyrgodkendeles.dk viser, at det ansøgte overholder kravene til lugtgeneafstand. Det vurderes derfor, at der ikke er risiko for, at der kan opstå væsentlige lugtgener ved nabobeboelser, byzone eller samlet bebyggelse som følge af det ansøgte.

## Øvrige emissioner og potentielle genepåvirkninger

Oversigt over transportveje og potentielle genepåvirkninger ses i bilag 4.

Nedenfor er potentielle gener fra husdyrbruget som transporter, støj, støv, fluer, skadedyr og lys beskrevet.

Nærmeste naboer er placeret på modsatte side af motorvejen. Alt transport til og fra staldanlægget sker ad den asfalterede private fællesvej, som går lige forbi det nuværende staldanlæg på Haverslevvej 120.

|  |
| --- |
|  |
| Oversigt over nærmeste nabobeboelser. |

### Støj

Det vejledende grundlag for vurdering af støj fra husdyrbrug, er faste støjgrænser i Miljøstyrelsens vejledning nr. 5/1984 om ’Ekstern støj fra virksomheder’[[2]](#footnote-3).

De faste støjgrænser er inddelt i perioder over døgnet og ugen, i dagtimerne kan støjbidraget midles over 8 timer, i aftentimerne er midlingstiden 1 time og i natperioden er midlingstiden 0,5 time. Middelværdien betegnes som det ækvivalente støjniveau i dB(A).

Støjbidragets maksimale spidsværdi er støj som fremkommer kortvarigt, f.eks. ved til og frakørsel på et husdyrbrug.

|  |  |  |  |
| --- | --- | --- | --- |
| **Dag** | **Kl.** | **Midlingstid** | **dB(A)** |
| Mandag-Fredag | 07-18 | 8 timer | 55 |
| Lørdag | 07-14 | 7 timer | 55 |
| Lørdag | 14-18 | 4 timer | 45 |
| Søn- og helligdage | 07-18 | 8 timer | 45 |
| Alle dage | 18-22 | 1 time | 45 |
| Alle dage | 22-07 | 0,5 time | 40 |
| Spidsværdi | 22-07 | - | 55 |

Normalt vil aktiviteterne på husdyrbruget være i tidsrummet 7-16. De fleste aktiviteter vil være overstået inden middag. I tabellen herunder er der redegjort for støjkilderne på dette husdyrbrug.

|  |  |  |
| --- | --- | --- |
| **Støjkilder** | **Driftstid** | **Tiltag mod støjkilder** |
| Korntørringsblæser | Der tørres korn i laden i døgndrift ca. 14 dage årligt i forbindelse med høst (august/september) | Placeret indendørs i laden. Der sker ingen ændringer. |
| Foderblanding | Dagligt mellem 7 og 9. Der blandes 2 læs foder. | Det foregår på pladsen mellem lade og ensilagesiloer, som det altid har gjort. Der er meget langt til nærmeste naboer derfra. |
| Indblæsning af foder | 30 minutter en gang om måneden. Det sker på hverdage i normal arbejdstid. | Placeret længst muligt fra naboer. |
| Elektrisk strøanlæg | Dagtimer | Det elektriske foderanlæg er støjsvagt og er placeret indendørs i stalden |
| Indlevering af dyr | Dagtimer, kortvarig op til ca. 30 min og kun på hverdage. | Dyrene indleveres ved østenden af stalden, altså så langt fra naboer som muligt. |
| Udlevering af dyr til slagtning | Dagtimer, kortvarig op til ca. 30 min og kun i hverdage. Det kan forekomme meget tidligt. | Dyrene læsses ved østenden af stalden, altså så langt fra naboer som muligt. |
| Transport- til og fra ejendommen (>3.500 kg) | Se afsnit 2.7.6 |  |
| Ensilering | Der ensileres ca. 10 dage | Det køres hjem i ensilagesiloerne som det altid har været praktiseret. |

Støjkildernes placering på ejendommen fremgår af anlægstegningen i bilag 4.

#### Vurdering af støjgener

Der er meget langt til omboende fra nuværende produktionssted. Derfor vurderes støj fra aktiviteter på denne lokalitet ikke at påvirke omboende i væsentlig grad.

Det nye anlæg ligger på modsatte side af motorvejen og afstanden fra anlægget til nærmeste nabobeboelse er 395 meter.

Støjen fra virksomheden vurderes derfor ikke at kunne påvirke omboende.

### Støv

En kilde til støvgener er transport med tunge køretøjer. Denne påvirkning søges reduceret eller elimineret ved at asfaltere indkørslen til husdyranlægget og den interne transportvej. Torstedvej er asfalteret. Derved kan alt trafik til ejendommen samt den minimale interne transport på ejendommen foregå på asfalt.

Der bliver strøet i staldene. I slutstaldene sker det med et støjsvagt automatisk strøanlæg. Dette sker inde i stalden. I starterstalden strøes der i forbindelse med at kalvene bliver flyttet til et andet sted på anlægget. Det sker efter stien er muget ud og desinficeret. Strøelse i denne stald sker altså kun i hverdage og i normal arbejdstid.

#### Vurdering af støvgener

Det vurderes at der er truffet de nødvendige foranstaltninger for at reducere eventuelle støvgener ved omboende, da transportvejene asfalteres og der strøes med halm inde i slutstaldene og at strøelse i starterstalden kun sker i hverdage indenfor normal arbejdstid samt at der er meget langt til nærmeste nabobeboelse.

### Rystelser

Driften i anlægget bidrager ikke til rystelser.

Transport til og fra anlægget ad grusvej med traktor og lastbiler forventes ikke at give anledning til rystelser 50 meter fra transportvejen, dels da gummihjul absorberer stød og dels da vejbelægningen ikke bidrager til rystelser som eks. en brostensbelægning.

Der er ingen beboelser eller andre nabobygninger i så kort afstand fra indfaldsvejene til ejendommen.

#### Vurdering af gener fra rystelser

Der vurderes ikke at være gener i form af rystelser fra anlæg eller transporter.

### Lys

Der bliver monteret udendørs belysning på nordgavlen. Dette lys vil være styret at bevægelse og af lys. I staldene vil der være lys, som er styret af lys. Om natten vil der være vågelys i staldene.

I staldene vil der være automatisk styret belysning. Der vil være vågelys om natten/de mørke timer til at sikre at dyrene kan orientere sig. Udenfor stalden vil der blive opsat orienteringslys. Der bliver ikke opsat projektører til oplysning af større områder.

#### Vurdering af lyspåvirkninger

For et husdyrbrug af den ansøgte størrelse og karakter vil der uundgåeligt forekomme lys. Det vurderes dog at det er søgt at holde lyskilder på et minimum, bl.a. ved at der anvendes automatisk styret belysning i staldene, og da der kun opsættes orienteringslys udenfor bygningerne. Med disse tiltag vurderes det, at lys fra anlægget ikke vil virke generende for naboer eller passerende trafik. Lys fra daglig kørsel vil hovedsageligt være af kort varighed, mens sæsonbetonet kørsel vil være af varierende varighed. Daglig og sæsonbetonet kørsel er nødvendige for ejendommens drift, og forventes ikke at give unødige gener.

### Skadedyr

Gener fra fluer og andre skadedyr håndteres hovedsagelig gennem forebyggelse, hvor regelmæssig rengøring af stalde og opbevaringsanlæg til foder er med til at begrænse forekomst af skadedyr.

Evt. foderspild fjernes løbende, og der holdes rent på ejendommen.

*Rotter*

Der vil blive indgået en aftale med et skadedyrsbekæmpelsesfirma for forebyggelse og evt. bekæmpelse af rotter.

*Fluer*

Der holdes der rent på ejendommen og dybstrøelse afhentes jævnligt af biogasanlæg.

Stuefluer bekæmpes ved udvanding med neporex, der bekæmper flueopformering allerede på larvestadiet. Der bliver også anvendt et fluebekæmpelsesmiddel, som smøres på de steder, hvor fluerne gerne vil være. Det virker i 2-3 uger hvorefter det påføres igen.

Imellem hver 8 ugers rotation bliver dybstrøelsesboksen tømt, vasket og desinficeret.

Der er ikke oplag af dybstrøelse eller flydende husdyrgødning på den nye placering. Møddingspladsen, som anvendes i dag, bliver sløjfet når det nye anlæg er opført.

#### Vurdering af skadedyr

Det vurderes at bedriftens tiltag til forebyggelse og bekæmpelse af fluer og skadedyr er tilfredsstillende. Der er lagt særlig vægt på, at der ikke opbevares hverken fast eller flydende husdyrgødning på det nye anlæg og der anvendes flere forskellige kemiske virkemidler til reduktion af fluegener.

### Transporter

Til- og frakørsel til ejendommen foregår fra motorvejen og Haverslevvej. Se nedenstående tabel for redegørelse af antallet af transporter til og fra ejendommen. Kort over transportveje fremgår af bilag 4. Transporter er defineret som biler større end 3.500 kg og en transport er defineret som en til- og frakørsel.

|  |  |  |
| --- | --- | --- |
| Art | Antal transporter årligt\* | Tidsrum for transport |
| Levering af foder til nuværende foderlade | 12 | Hverdage, oftest indenfor normal arbejdstid |
| Levering af foder til nyt anlæg | 12 | Hverdage, oftest indenfor normal arbejdstid |
| Levering af mælkepulver til nuværende foderlade | 12 | Hverdage, oftest indenfor normal arbejdstid |
| Flytning af mælkepulver til nyt produktionsanlæg | 24 | Hverdage i normal arbejdstid |
| Egen foderproduktion  (kapacitet 40 m3) | 200 | Sæsonbetonet, foregår alle ugens dage afhængig af vejrforhold. Der ensileres ca. 8 dage årligt. |
| Levering af brændstof | 12 | Hverdage, oftest indenfor normal arbejdstid |
| Dyr til slagteri | 52 | Hverdage, oftest indenfor normal arbejdstid. Det kan forekomme tidligt om morgenen. |
| Udbringning af gylle, sker fra nuværende beholdere  (kapacitet 20 t) | 150  Maskinstation udbringer gylle | Sæsonbetonet. Vil foregå primært i hverdage, men vil også finde sted i weekender/helligdage afhængig af vejrforhold. |
| Gylle til/fra biogas  (kapacitet 40 t) | 200 | Det vil ske på faste hverdage og indenfor normal arbejdstid. |
| Dybstrøelse til biogas | 100 | Det vil ske på faste hverdage og indenfor normal arbejdstid. |
| Indlevering af dyr | 52 (2 læs hver 14. dag) | Hverdage, oftest indenfor normal arbejdstid. |
| Døde dyr | Efter behov | Hverdage i normal arbejdstid |
| Hjemtagning af halm til opbevaring på ejendom | 50 | Sæsonbetonet, kan foregå alle ugens dage |
| Flytning af halm til nyt produktionsanlæg | 12 | Hverdage i normal arbejdstid |
| \*Bemærk at ovenstående er en vurdering af antallet af transporter ud fra den fremtidige produktion, og der er derfor usikkerhed forbundet med det reelle fremtidige antal transporter. | | |

Produktionen er i dag udelukkende på dybstrøelse, hvilket giver et forbrug af halm på 3.600 bigballer årligt. Med ændringen til gyllesystem for de største tyrekalve, så reduceres mængden af halm til 1/3. Det betyder færre transporter med halm i forbindelse med høst. Hver måned flyttes der halm fra nuværende halmlager til det nye anlæg.

Det er planen, at der afhentes flydende husdyrgødning til biogasanlæg med lastbil 2 gange om ugen. Det afhentes på faste hverdage og der vil komme 2 lastbiler hver dag, altså 4 lastbiler per uge.

Afhentning af dybstrøelse vil ligeledes ske på 2 faste hverdage per uge. Der vil være 1 lastbil per dag, så der kommer altså 2 lastbiler per uge.

Der vil være en række transporter til det nuværende anlæg også i fremtiden. Det er fordi virksomheden stadig anvender gyllebeholderne, ensilagesiloerne, foderladen og halmladen når det nye produktionsanlæg er i drift.

#### Vurdering af transporter

Det er forventeligt med en del trafik i forbindelse med en virksomhed af denne størrelse. Antallet af transporter med grovfoder og afgasset biomasse vil forventeligt stige i takt med antallet af dyr. Dette udjævnes dog delvist af at transporternes lasteevne vil kunne udnyttes fuldt ud, således kapaciteten pr. læs stiger for eks. kraftfoder og sækkevarer.

Størstedelen af transporter foregår inden for normal arbejdstid kl. 07-18, mens eks. vejrforhold kan nødvendiggøre kørsel uden for normal arbejdstid og i weekender/helligdage i sæson. Det drejer sig om høst og hjemtagning af halm.

Der ligges særlig vægt på, at de fleste transporter kommer fra motorvejen og der er ikke nogen beboelser mellem motorvejen og Haverslevvej 120 og heller ikke på vejen mellem nuværende produktionsfaciliteter og de kommende produktionsfaciliteter.

Det vurderes at de nødvendige transporter til og fra virksomheden kan afvikles uden væsentlig gene for omboende. Der lægges særlig vægt på, at både nuværende produktionsanlæg og det ansøgte ligger meget tæt på motorvejen. De sæsonbetonede transporter vil også i fremtiden høre til på det nuværende anlæg, hvor der er meget langt til nabobeboelser. Derfor vurderes de sæsonbetonede transporter ikke at være til væsentlig gene for omboende.

Der ligges også vægt på, at adgangsvejen til det nye anlæg er en privat fællesvej, som kun en anden har vejadgang til. Landmanden på Hvidkildevej 2, 9610 Nørager. Landmanden anvender vejen, når han skal passe marken nord for det kommende anlæg.

### Egenkontrol for øvrige emissioner og genepåvirkninger

Ansøger leverer slagtekalve til Danish Crown og indgår i deres koncept ”Dansk Kalv”. Kødet lever dermed op til 2 herter i hjerteordningen. Derfor stilles der krav til produktionen fra Danish Crown[[3]](#footnote-4) og virksomheden bliver jævnligt kontrolleret.

Ansøger får foretaget analyse af alt grovfoderet og laver en foderplan i samråd med fodringsrådgiver. Foderplanen bliver løbende justeret på baggrund af analyserne samt på baggrund af de endagsfoderkontroller, der bliver foretaget jævnligt.

I samråd med en planteavlsrådgiver bliver der hvert år lavet en dyrkningsplan og gødningsplan. Bedriftens brug af handelsgødning og husdyrgødning bliver hvert år indberettet til Miljø- og Fødevareministeriet.

Der er en bestyrelse i Nørlund fonden, som varetager den samlede virksomheds interesser og sætter retning for udvikling og drift.

Der er tæt samarbejde med en maskinstation om pasning af bedriftens arealer.

Bedriften indgår i en sundhedsaftale med dyrlægen. Der er derfor mindst 1 besøg hver måned af dyrlægen.

Bedriften har ingen egenkontrol for øvrige emissioner og genepåvirkninger udover miljøteknologi, som er overdækning af den største gyllebeholder.

Egenkontrol ved teltoverdækning er omfattet logbog over skader på dugen og perioder for udbringning af husdyrgødning, hvor dugen er åben.

## Reststoffer, affald og naturressourcer

### Døde dyr

Døde dyr afhentes af DAKA, i henhold til gældende regler.

Døde dyr bliver opbevaret i henhold til reglerne i bekendtgørelse om opbevaring m.m. af døde produktionsdyr. Pladsen vil blive anlagt ved vejen ind til anlægget og er vist på situationsplanen.

### Affald

Oversigt over typiske affaldstyper, samt håndtering og bortskaffelse heraf fremgår af nedenstående tabel.

|  |  |
| --- | --- |
| Affaldstype | Håndtering og bortskaffelse |
| Restaffald  - landbrugsplastic | Opsamles i en container ved silopladsen. Der er en aftale med en vognmand om afhentning heraf. |
| Klinisk risikoaffald  - medicinrester  - brugte kanyler | Dyrlægen tager dette med retur. |
| Spildolie, oliefiltre | Opbevares på spildbakke i værkstedet. Spildolie og brugte oliefiltre afleveres på genbrugsstation. |
| Lysstofrør | Afleveres på genbrugsstation. |

Der bliver sat 1 stk. 400 liters containere til affald ved det nye anlæg. Det vil være minimalt med affald derfra. Det vil være strikke fra halmballer og papirsække fra mælkepulver. Derudover vil der være en almindelig restaffaldscontainer, som skal bruges til affald fra personalefaciliteterne.

Der ændres ikke på håndteringen af affald på den nuværende ejendom, da der stadig skal anvendes landbrugsplastik til afdækning af ensilagestakkene og der opbevares foder i foderladen.

Der henvises desuden til Rebild Kommunes affaldsregulativ for erhvervsaffald.

### Olie- og kemikalieforbrug

##### Olieforbrug

Der anvendes dieselolie til drift af landbrugsmaskiner. Forbruget varierer over året afhængigt af sæson.

Dieselolie opbevares i en dieseltank i maskinhuset. Tanken er placeret på fast gulv uden afløb.

##### Kemikalieforbrug

Husdyrbrugets forbrug af kemikalier er primært i form af sprøjtemidler til markbrug. Der er en aftale med den lokale maskinstation om pasning af markerne. Kemikalier bliver derfor opbevaret hos maskinstationen.

### Energiforbrug

Elektricitet anvendes hovedsageligt til belysning. Der sker ingen egenproduktion af energi fra vindmølle, biogasanlæg eller andet.

Der er taget flere energibesparende tiltag i brug, bl.a.:

* LED belysning i staldene
* Automatisk styret belysning
* Udendørs belysning er dagslysstyret og med bevægelsessensor
* Staldene er med naturlig ventilation

#### Vurdering af energiforbrug

Husdyrbrugets klimapåvirkning mindskes ved at minimere elforbruget. Det vurderes, at husdyrbruget har fokus på energi, og at der anvendes energibesparende tiltag, bl.a. i form af LED belysning og automatisk styring på belysningen.

### Vandforbrug og påvirkning af vandressourcen

Stalden forsynes af vand fra Haverslev vandværk. Det estimeres at vandforbruget vil være ca. 23.500 m3/år[[4]](#footnote-5).

Husdyrbrugets vandforbrug søges begrænset via nedenstående tiltag:

* Dagligt eftersyn af vandkopper/ventiler samt kar.
* Evt. lækager identificeres og repareres hurtigst muligt.
* Registrering af vandforbruget.

##### Spildevand

Der ændres ikke på den nuværende ejendoms spildevandsforhold.

På det nye anlæg vil der blive tydelig adskillelse mellem områderne uden foder og gødning og de områder der er i kontakt med foder og gødning.

Køreveje etableres med fald til vejkant, så regnvand naturligt afledes den vej. I staldene opsamles al væske og ledes til de 2 fortanke.

I forbindelse med byggeansøgningen vil der blive indsendt en ansøgning om udledning af vandet fra staldanlæggets tagflader. Vandet forventes nedsivet via faskine eller lignende. Placeringen og dimensionering af et sådant anlæg fastlægges i forbindelse med projektets udførelse.

#### Vurdering af vandforbrug og påvirkning af vandressourcen

Det vurderes at husdyrbruget har foretaget foranstaltninger for at mindske vandforbruget. Der er bl.a. fokus på genanvendelse af vaskevand og minimering af spild.

De generelle regler sørger for at minimere risikoen for forurening af vandressourcen. Ligeledes håndteres overfladevand og restvand på en forsvarlig måde efter reglerne i Husdyrgødningsbekendtgørelsen.

## BAT – ammoniak

Ejendommen skal leve op til BAT-krav, da der er en ammoniakfordampning på over 750 kg NH3-N/år.

I lovgivningen er der faste krav hertil, som sikrer at husdyrbrug vælger et staldsystem eller en teknologi blandt de bedste tilgængelige, for at begrænse ammoniakudledningen fra husdyrbruget. De BAT-krav, der stilles til husdyrbrugene, bidrager til, at målet for fald i ammoniakemissionen i Danmark nås og at den sundhedspåvirkning ammoniak afstedkommer dermed imødegås. Når ammoniakudledningen begrænses, bidrager det også til en generel bedre beskyttelse af ammoniakfølsom natur, da baggrundsbelastninger hertil begrænses.

Den vejledende grænseværdi for ammoniaktab (emissionsgrænseværdien) pr. år opnåelig ved anvendelse af bedste tilgængelige teknik (BAT) er beregnet i husdyrgodkendelse.dk. Den samlede BAT beregning fremgår af nedenstående tabel.

|  |
| --- |
|  |
| Den samlede BAT beregning fra husdyrgodkendelse.dk |

Det ansøgte overholder BAT-krav for ammoniakemissionen. Årsagen til at BAT kravet er overopfyldt er, at den ene gyllebeholder bliver overdækket med telt og at stalden til tyrekalvene opføres med sengebåse og fast drænet gulv, som har en ammoniakemission på 0,7 kg N/m2. BAT niveauet er 0,89 kg N/m2.

BAT-beregningen er baseret på nedenstående forudsætning om eksisterende og nye/renoverede staldafsnit.

|  |
| --- |
|  |
| Forudsætning for BAT-beregningen (fra husdyrgodkendelse.dk) |

#### Vurdering af BAT – ammoniak

Det ansøgte overholder BAT-krav for ammoniakemissionen. Det vurderes derfor det at ansøgte lever op til kravet om anvendelse af bedst tilgængelige teknologi for ammoniakemissionen.

## Grænseoverskridende virkninger

Husdyrbruget ligger langt fra den danske grænse og en vurdering af indvirkning på miljøet i en anden stat finder ansøger ikke relevant.

# Supplerende miljøkonsekvensvurderinger

## Andet om befolkningen og menneskers sundhed

Den generelle lovgivning som omfatter produktion af husdyr samt drift af markarealer er løbende under revision og opdateres årligt. Det er således det erhverv i Danmark som er mest reguleret og hvor der konstant er fokus på eventuelle risici.

Den generelle regulering omfatter både befolkningen og menneskers sundhed. Der er således lavet regler for hvor meget og hvordan afgrøder og produktionsdyr må behandles, samt tilbageholdelsestid for hvornår produktet kan sælges. Derudover er der grænseværdier for lugt og støj samt støv for at sikre nærmeste naboer mod en direkte gene ved den daglige drift. Ud over den generelle lovgivning er der branchekodeks for produktion af kød og mælk. Disse kodekser udvider kravet til også at hindre anvendelse af visse typer råvarer, som ikke påviseligt har nogen påvirkning på menneskers sundhed, men som brancheforeningen mener ikke bør indgå i produktionen. Det er typisk bestemte fodermidler og f.eks. begrænset brug af slam som gødning middel.

## Påvirkning af jordarealer, jordbund og vand, luft og klima

##### Jordarealer og jordbund

Husdyrbrugets påvirkning af jordarealer sker primært ved brug af husdyrgødning og bekæmpelsesmidler i markbruget. Reguleringen heraf varetages af generelle regler vedr. anvendelse og udbringningstidspunkter for husdyrgødning og sprøjtemidler, og er derfor ikke beskrevet yderligere her.

Risikoen for påvirkning af jordarealer fra selve anlægget kan primært sættes i forbindelse med opbevaring og håndtering af evt. olier og kemikalier. Dette er nærmere beskrevet i afsnit 2.8.3. og vil derfor ikke blive beskrevet yderligere her. Risikoen for udsivning af gødningsstoffer fra anlægget er minimal, da stalde, gyllerør og gyllebeholdere er udført i tætte og stabile materialer.

Der vurderes ikke at være risiko for erosion forbundet med det ansøgte projekt.

##### Vand herunder grund- og overfladevand

Vandforbrug og mulighederne for at minimere vandforbruget er beskrevet i afsnittet 2.8.5.

Gyllebeholderne kontrolleres regelmæssigt for utætheder og er underlagt beholderkontrol. Den eksisterende gyllebeholder er placeret mere end 100 meter fra vandløb og søer større end 100 m2.

Der bliver desuden udarbejdet en beredskabsplan som skal sikre, at der er en plan for hvordan et evt. utilsigtet udslip af flydende husdyrgødning håndteres bedst muligt i forhold til at mindske påvirkningen af vandmiljøet.

Bygningsmassen ligger i område med drikkevandsinteresse. Dog ikke i et område med særlig drikkevandsinteresse eller et indsatsområde eller i nitratfølsomt indvindingsområde. Forurening af grundvand ved en bygningsmasse kan ske ved en punktforurening, som ikke håndteres i kombination med en nedadgående vandstrømning. Indretningen af staldanlægget med lukkede rørføringer og støbt bund vil ikke give anledning til en punktforurening, da konstruktionerne ikke påvirkes mekanisk hvorved der opstår brud. Derudover er der under en støbt bund ingen nedadgående vandstrømning, da det afledes væk fra tagfladen.

Risiko for punktforurening med olie eller kemikalier til jord anses generelt for at være minimal. Skulle der forekomme en punktforurening på jordoverfladen kan denne dog nemt håndteres og der er derfor ingen risiko for punktforurening af grundvand.

##### Luft og klima

Forurening af luften sker primært gennem ammoniakfordampning og støv fra produktionen. Disse emner er belyst i afsnit 2.5 (husdyrbrugets ammoniakemission) og 2.7.2 (Støv). Klimaet påvirkes primært gennem energiforbrug og transporter til og fra husdyrbruget. Disse emner er belyst i afsnittet vedr. transporter (2.7.6) og afsnittet vedr. energi (2.8.4).

#### Vurdering

Da stalde, gyllerør og gyllebeholdere er udført i tætte og stabile materialer, vurderes det, at der ved normal drift ikke kan ske udsivning af næringsstoffer fra anlægget. Opbevaring af olie sker desuden på en måde, som reducerer risikoen for forurening af jord og vand. Ved et utilsigtet udslip af gylle fra gyllebeholderne eller evt. brand, vil den kommende beredskabsplan beskrive hvordan husdyrbruget skal agere for at minimere omfanget af en forurening.

## Risici for større ulykker eller katastrofer

Ansøger udarbejder en beredskabsplan så snart det nye anlæg er i drift. Heri vil ansøger forholde sig til mulige uheld.

Sker der uheld der kan medføre alvorlige påvirkninger af natur om miljø vil alarmcentralen straks blive kontaktet. Ligeledes vil kommunens Tekniske Forvaltning efterfølgende blive underrettet.

Derudover vurderes det at den generelle lovgivning har indarbejdet risici for større ulykker og katastrofer, således der ikke sket utilsigtet forurening af det omkringliggende miljø. Det vurderes at brand ikke udgør nogen anden fare for det omkringliggende miljø end hvis det var et parcelhus, da installationerne udgøres af identiske materialer.

Det vurderes således at projektet ikke er sårbart i forhold til ulykker eller større katastrofer.

## Alternative løsninger som ansøger har undersøgt

***Alternativer til placering af det nye anlæg***

Muligheden for at fortsætte husdyrproduktionen på nuværende placering er undersøgt. Det kan ikke lade sig gøre på grund af at påvirkningen af den særligt beskyttede kategori 1 natur i Rold Skov bliver påvirket med for meget ammoniak. Det er dokumenteret i forbindelse med seneste revurdering. En kopi af denne revurdering er vedhæftet ansøgningen.

Det er ligeledes undersøgt om anlægget kan opføres på den vestlige side af motorvejen. Denne placering ligger tæt på 2 nabobeboelser og er indenfor åbeskyttelseslinjen ved Sønderup Å. Ved den placering, så skal Haverslevvej anvendes til daglig transport mellem nuværende faciliteter til det ansøgte anlæg. Derfor er denne placering fravalgt. En kopi af dette scenarie er også vedhæftet ansøgningen. Ved at placere anlægget som ansøgt, så undgås disse daglige transporter på Haverslevvej og der er meget langt til nærmeste nabobeboelse.

Det nuværende ensilageopbevaringsanlæg, gylleopbevaringsanlæg, foder og halmopbevaringsanlæg kunne også flyttes ud til det nye anlæg. Det er en dyr løsning og ikke en bæredygtig løsning da anlæggene er fuld funktionsdygtige i dag og kan opretholde denne funktionsdygtighed i mange år fremover når de passes godt.

Den ansøgte placering ligger i nordenden på ejendommens mark lige øst for motorvejen. Det er tilstrækkelig langt fra den beskyttede kategori 1 natur i Rold Skov. Adgangsvejen er rigtig fin på grund af nærhed til motorvej og den allerede eksisterende asfalterede vejtilslutning til Haverslevvej. Se ejendommens arealer på billedet herunder. Selv om marken er placeret langt fra den beskyttede natur, så påvirker den ansøgte produktion naturområdet med 0,7 kg N/ha. Rykkes anlægget nærmere nuværende produktionsanlæg, så overskrides ammoniakpåvirkningskravet til kategori 1 natur.

|  |
| --- |
| Et billede, der indeholder Luftfotografering, luft, kort  Automatisk genereret beskrivelse |
| Den samlede ejendom på Haverslevvej 120 er vist med blå afgrænsning. Rold Skov ses i den højre side af billedet. Kilde: kort.bbr.dk |

Anlægget kunne også placeres på ejendommens mark nord for Tolvad Bæk og vest for motorvejen, jf. figuren herunder. Det vil medføre etablering af ca. 1.000 meter transportvej hen over en produktiv landbrugsmark. Denne placering er fravalgt på grund af store etableringsomkostninger med den lange vej og fordi tilknytningsgraden herregården Torstedlund helt forsvinder når staldene ligger så langt væk. Der forsvinder meget godt landbrugsjord når både anlæg og den lange vej skal etableres på dette sted. Der er også lagt vægt på, at der vil være daglige transporter fra nuværende faciliteter til de nye stalde og den transport vil foregå på Haverslevvej.

Med den ansøgte placering, så vil de interne transporter foregå på Torstedvej, der er en privat fællesvej.


|  |
| --- |
| Et billede, der indeholder kort, Luftfotografering, Fugleperspektiv, luft  Automatisk genereret beskrivelse |
| Alternativ placering af det ansøgte anlæg. De nærmeste kategori 1 naturpunkter er vist med grønne prikker på kortet. Kilde: husdyrgodkendelse.dk. |

***0-alternativet***0-alternativet beskriver den situation hvor husdyrbruget kører videre på den eksisterende godkendelse. Det er ikke en mulighed fordi der ikke findes tilstrækkelige teknologiske løsninger til at mindske ammoniakemissionen, så kravet til ammoniakpåvirkning af den særligt beskyttede natur i Rold Skov kan opfyldes.

Til dokumentation for dette scenarie vedlægges en kopi af skema 203.496, der ligger til grund for seneste revurdering i 2019. Af dette skema fremgår det, at påvirkningen på nærmeste kategori 1 natur er hhv. 2,2 kg N/ha og 3,4 kg N/ha. Det må maksimalt være 0,7 kg N/ha, da der ikke er andre husdyrbrug som påvirker disse naturpunkter. Det er derfor ikke muligt for virksomheden at drive husdyrbrug på stedet efter 2029, når nuværende miljøgodkendelse skal revurderes igen.

# – Anlægstegning





# – Oversigt over produktionsarealer


Et billede, der indeholder tekst, Parallel, linje/række, skærmbillede

Automatisk genereret beskrivelse

# – Beregning af produktionsareal

|  |  |  |  |
| --- | --- | --- | --- |
| **Stald 2 (Slutstald 2)** | længde | bredde | areal (m2) |
| ***Sengestald m. fast drænet gulv*** |  |  |  |
| Grundplan | 94,4 | 27,6 | 2605,44 |
| Foderbord | 94,4 | 4,5 | -424,8 |
| Gang |  |  | 0 |
| Nakkebomsareal |  |  | -382 |
| Dybstrøelse |  |  | 72 |
| **I alt** |  |  | **1799** |
|  |  |  |  |
| **Nakkebomsareal** | længde | bredde | areal (m2) |
| Sengebåse, nord (vest) | 94,4 | 1 | 94,4 |
| Sengebåse øer nord (øst) | 72,2 | 1 | 72,2 |
| Sengebåse syd | 94,4 | 1,2 | 113,28 |
| Sengebåse ø, syd | 72,95 | 1,4 | 102,13 |
| **I alt** |  |  | **382** |
|  |  |  |  |
| **Stald 1 (Slutstald 1)** | længde | bredde | areal (m2) |
| ***Sengestald m. fast drænet gulv*** |  |  |  |
| Grundplan | 98,4 | 27,6 | 2715,84 |
| Foderbord | 98,4 | 4,5 | -442,8 |
| Gang | 12,1 | 2 | -24,2 |
| Gang | 7,9 | 3 | -23,7 |
| Nakkebomsareal |  |  | -395 |
| Dybstrøelse |  |  | -50 |
| **I alt** |  |  | **1780** |
|  |  |  |  |
| **Nakkebomsareal** | længde | bredde | areal (m2) |
| Sengebåse nordside | 98,4 | 1 | 98,4 |
| Sengebåse ø nord (vest) | 70,5 | 1 | 70,5 |
| Sengebåse ø syd | 77,4 | 1,4 | 108,4 |
| Sengebåse syd | 98,4 | 1,2 | 118,1 |
| **I alt** |  |  | **395,3** |
|  |  |  |  |
| **Stald 2 (Starterstald)** | længde | bredde | areal (m2) |
| ***Dybstrøelse*** |  |  |  |
| ***Gang ved de mindste kalve*** | 105 | 1,2 | -126 |
| Grundplan | 204 | 13,155 | 2683,62 |
| **I alt** |  |  | **2558** |
|  |  |  |  |

# – Transportveje og potentielle genekilder



1. Antallet af husdyrbrug i nærheden defineres i Husdyrgodkendelsesbekendtgørelsens § 26 stk. 2. [↑](#footnote-ref-2)
2. [Ekstern støj fra virksomheder, VEJ nr. 14018 af 1. november 1984](https://www.retsinformation.dk/eli/retsinfo/1984/14018) [↑](#footnote-ref-3)
3. <https://ejer.danishcrown.com/media/4907/dansk-kalv-konceptbeskrivelse.pdf> [↑](#footnote-ref-4)
4. Vandforbruget er beregnet ud fra normtal angivet i håndbog for kvæghold (2015) [↑](#footnote-ref-5)